LidanRubinov/Halacha-QA huggingface dataset:
שאלה: מעשר כספים: אנו זוג עם ילדים וכרגע הכנסתנו החודשית לא מכסה את ההוצאות החודשיות הבסיסיות שלנו.כרגע- מדי חודש עלינו לשחרר כסף שאספנו בעבר בכדי לכסות את ההוצאות. האם עלינו להקפיד גם במצב כזה על מעשר כספים?ואם לא האם עלינו לחשב לעתיד בעז"ה את המעשרות שלא הפרשנו, בכדי שנוכל להפריש?
תשובה: וברכת ד  אם זה המצב אין חובה להפריש מעשר כספים. אבל צדקה חייבים לתת במשך השנה. אין צורך לחשב על העתיד, ובע"ה כשיתאפשר לכם תתנו בשמחה מעשר כספים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גוי שרוצה להתקרב לדת: אני אחמ"שית במסעדה גדולה ויש לנו 3 עובדי ניקיון ערבים עליהם אני מפקחת בנוסף לשאר העובדים. אחד מהעובדים אינו מקיים את דת האיסלאם, הוא שונא את הערבים וטוען שארץ ישראל שייכת ליהודים בלבד ולמוסלמים אין כל חזקה עליה. הוא מאוד רוצה להתקרב ליהדות. וכשהוא שומע אותי מברכת הוא עונה אמן ומנסה לחקות את הברכה וללמוד אותה. או שהוא רואה אותי נוטלת ידיים הוא מנסה גם. רציתי לדעת האם זה מותר בכלל? התעקשתי איתו שלא יברך והכל אבל הוא ממשיך להתעקש. ורציתי לדעת מה הם הכללים כדי שאדם יוכל להתגייר?!!
תשובה: שאלתך מתחלקת לשניים: א. האם גוי יכול לברך או לקיים מצוות? תשובה: הרמב"ם כותב שגוי יכול לקיים מצוות או לברך ומותר לענות אמן על ברכותיו. אמנם ישנה רשימה של דברים שגוי אסור בהם מטעמים שונים כגון ללמוד תורה או לקנות ציצית או מזוזה וכו. ב. כיצד הגוי יכול להתגייר? תשובה: בעיקרון כדי להתגייר צריך הגוי לעשות שלושה דברים קבלת מצוות, מילה, וטבילה במעמד בית דין לגיור. מה שאומר שכוונה טובה או אהבה לעם ישראל בלבד לא מספיקה להשלמת התהליך. בשורות טובות אברהם קריספין רב קהילה בישוב אדם
שאלה: קבירת מתאבד: אני מתנדבת במד"א ולפני כמה ימים ביצענו החייאה לאדם שהתאבד. במהלך ההחייאה החזרנו דופק ובבית החולים החזירו גם את הנשימה. ידוע לי שמתאבד קוברים מחוץ לבית הקברות. אם, חס וחלילה, אותו מתאבד ימות שוב (לא כתוצאה מהתאבדות חוזרת אלה מאיבוד הדופק והנשימה שוב כתוצאה מהנזק שנגרם) האם יקברו אותו מחוץ לבית הקברות או יקברו אותו כאדם רגיל? מראש שילת
תשובה: כיום קוברים בתוך בית הקברות גם אדם שאיבד עצמו לדעת, מכמה סיבות: א. שמא הרהר תשובה רגע לפני שנפטר. ב. כדי שיחשב לאדם מתאבד מובא בהלכה שרגע לפני שמת צריך לומר שכוונתו להתאבד. ג. אם התאבד כתוצאה ממשבר נפשי, מניחים שבזמן המעשה לא היה מודע לעצמו. בשורות טובות אברהם קריספין רב קהילה בישוב אדם
שאלה: חנוכה: יש לי 2 שאלות: 1. כאשר מברכים על נרות חנוכה ויש חנוכיה אחת, האם מותר שכמה אנשים (למשל בני משפחה ) יברכו כולם ביחד ורק אחד ידליק? 2. האם "חנוכית שטח" כזו היא כשרה לברכה: פחית שימורים עם שמן שממנה יוצאת סחבה בצורה ש ל פתיל של נר. השמש נמצא על מקום מוגבה מראש. חג שמח.
תשובה: לך 1. אינני מבין מה הכוונה יברכו כולם ביחד - האם במקהלה אפשר ובלבד שהמדליק יברך בבירור והשאר בדיוק ביחד איתו. 2. לחנוכיה כשרה צריך פתילה ולא סחבה. לפעמים עושים דברים כאלו לפרסם את הנס אבל לא כחובה ולא מברכים על כך. כמו כן חנוכיה צריכה להיות מונחת בבית ולא בשטח. המצווה היא נר איש וביתו. לשאלות נוספות עדיף להתקשר אלי הביתה 098987548 ותזכה למצוות דוד לוי
שאלה: ניכיון כרטיס אשראי: יש היום חברות שנותנות לעסקים שירות של ניכיון מזומן לעסקת תשלומים באשראי - האם מותר לבעל עסק להשתמש בשירות כזה? האם זה מחייב שלחברה יהיה היתר עסקא? ישר כח!
תשובה: וברכת ד  נראה שצריך "היתר עסקא", לרוב חברות האשראי יש היתר עסקא, אבל כדאי לברר. בברכת התורה והארץ יהודה הלוי עמיחי מכון התורה הארץ כפר דרום אשקלון
שאלה: שיירי נטילה: אני חייל הנמא הרבה בשטח שם כידוע לא הכל תמיד מסודר מאה אחוז.ראיתי שיש בעיה לשתות שיירי נטילה. ז"א שאם נטלתי ידיים שחרית לפני ואחרי אוכל מג ריקן עשרים וכד - אני לא יכול לשתות יותר מהג ריקן?
תשובה: וברכת ד  אין כל בעיה לשתות את מי הגריקן, אלא א"כ עשו מלאכה במים שבג ריקן עצמו, אבל בשאריות המים שבג ריקן אין בעיה להשתמש. מה שהוזכר שהשותה שיירי מי רחיצה משכח תלמודו היינו על שיירי מים שרחצו בהם (עיין חדושים וביאורים הוריות יג ע"ב). חנוכה של אורה יהודה הלוי עמיחי מכון התורה והארץ כפר דרום אשקלון
שאלה: הדלקת אש בשבת: ערב טוב, אנחנו שומרי מסורת, ומקפידים על שמירת שבת בהקשר של אי ביצוע עבודה בשבת, ולא להדליק אש (עוד מבית הוריי), הדלקת נרות שבת לפני כניסת השבת. אתמול התארחנו אצל חברים לארוחת ערב. שם הם מקיימים את מצוות הדלקת הנרות כמנהג עבור הנחלת ערכי היהדות לילדים, אולם עשו זאת (במודע) אחרי שנכנסה השבת, כלומר הדליקו אש בשבת. בני (בן שלוש וחצי) רצה לראות את הדלקת הנרות, ותוך כדי ההדלקה אם המשפחה המארחת נתנה לו נר דולק (שהדליקה בעצמה) להדלקת נר שבת. כשראיתי את זה הרגשתי מאוד רע, אבל מפאת כבודה של אם המשפחה, לא רציתי לומר לה שלא מקובל וכו. מאז אני מתייסר שלא מנעתי זאת ממנו, ומצד שני, לא הייתי מסוגל להעליב את המארחת. מרגיש רע עם זה. היש דרך לתקן? ושבוע טוב!
תשובה: א. אע"פ שלכתחילה טוב להכניס את השבת ע"פ הזמנים שמופיעים בלוחות, צריך לדעת שבשעת הדחק כל שלא עבר זמן השקיעה עדיין לא נכנסה שבת. לכן אם מדובר שהמארחת הדליקה לפני השקיעה, כלל לא נעשתה עבירה. ב. במידה ובודאי נכנסה השבת, יש לומר בנימוס שאצלנו בבית זה לא מקובל! ואם המארחת תבחר להעלב זו לא אשמתך. שבוע טוב אברהם קריספין רב קהילה בישוב אדם
שאלה: הלוואה לחברה: ב"ה אם אני מלוה לחברה כסף אני חייבת לכתוב זאת בשטר עם חתימות ועדים?. אם אני סומכת על החברה? וכן אם אני כותבת אצלי את הסכום והתאריך בדיוק כך שאין סיכוי שאשכח?
תשובה: מטרת השטר והעדים לסייע ביד המלווה במקרה של הכחשת הלווה. אין צורך בשניהם אחד מהם מספיק. במידה ואת מוכנה לוותר על החוב במידה וחברתך תטען שכבר שילמה או שלא היה דברים מעולם - אינך מחויבת בשטר ובעדים. לילה טוב אברהם קריספין רב קהילה בישוב אדם
שאלה: דיני הבדלה: יש לנו הבדלה במוצאי שבת בסניף,והיום למשל לא שמעתי את ברכת המבדיל בין קודש לחול ושמעתי בוודאות רק את ברכת בורא פרי הגפן. האם עליי לעשות הבדלה שוב או רק לברך את המבדיל בין קודש לחול?
תשובה: לך עליך להבדיל מחדש כולל גפן וברכת הבדלה אם שמעת את ברכת הבשמים והרחת בשמים או שמעת ברכת מאורי האש ונהנת מאור הנר - תדלג על ברכות אלו. אסור לך לאכול או לשתות עד הבדלה דוד לוי 098987548
שאלה: הכרזת שם בברית מילה: אבקש לדעת כשמכריזים על שם התינוק בברית מילה איך אומרים? שם התינוק בן פלוני או שם התינוק בן פלונית האם יש בכך מנהגי עדות והאם זה ממש משנה
תשובה: וברכת ד  בד"כ אומרים "בן פלוני", אבל הכרח אין הכרח לכך, כל אבות האומה נקראו בשם, ולא הוזכר שם אביהם. על כן אפשר גם ללא הזכרת האב, כך מופיע ור רב עמרם גאון, וכמדומני שכך נוהגים התימנים. אבל מכיוון שנהגו העולם להזכיר שם האב, אם לא יזכירו יכול להביא לידי רינון, על כן יש להמשיך ולומר שם האב. בברכת התורה והארץ יהודה הלוי עמיחי מכון התורה הארץ כפר דרום אשקלון
שאלה: דיני אבלות: אני בתוך שנת האבל על אבי, ספרדיה. 1. רציתי לשאול האם מותר לי לקנות בגדים נעליים ולתת למישהו לחדש עבורי? או שיש איסור גורף. 2. לפני מותו של אבי, לפני חודש וחצי, רכשתי לבנים שעדיין לא חידשתי, מה הדין לגבי זה? 3. אני מוצאת את עצמי מזמזמת או שרה לעצמי לפעמים, האם עלי להימנע מכך? ובשורות טובות, דפנה
תשובה: ראשית, תנוחמו מן השמיים. א. לגבי חידוש בגדים   אם מדובר בקנייה לצורך שימוש שוטף, ולא בגדים מיוחדים לאירוע   הדבר מותר. בגדים מיוחדים אין לקנות. ב. אין כל בעיה לרכוש ולהשתמש בלבנים חדשים. ג. זמזום לעצמך מותר. האיסור הוא בשמיעת מוזיקה משמחת, או בשירה בקול וכדו.
שאלה: טעות בחשבון?: לפני כחודשיים קניתי מס בגדי ילדים בחנות עודפים שאינה קרובה לביתי. כשהקופאית העבירה את הפריטים בקופה - ראיתי שבשלב מסוים (לקראת הסוף) הסכום עמד על כ-250 ש"ח, ואז היא לחצה על משהו, ובסופו של דבר סכום הקניה עמד על 170 ש"ח. הסתכלתי בחשבונית - ולפי החשבונית מס הפריטים קטן יותר, כשבפועל קניתי יותר פריטים. אין באפשרותי לדעת אילו פריטים רשומים בחשבונית ואילו לא, מכיוון שרשום רק סכום הקניה בפועל בחנות העודפים (לדוג : "פריט חורף 20 ש"ח"), כשעל פתקית הבגד רשום המחיר המקורי. לא עקבתי מספיק אחרי תהליך החשבון בחנות, מכיוון שהייתי עסוקה במקביל עם ילדיי. עם זאת, זכור לי שלא העברתי את הבגדים בעצמי, אלא הקופאית העבירה אותם. האם עליי לחזור לחנות? או שמא אני יכולה להשתמש בבגדים גם בלי לברר? מראש
תשובה: יישר כוח על הרגישות ועל האחריות. ההלכה אומרת שאם המוכר טעה ומכר דברים שלא במחיר הנכון, ובוודאי שאם הוא לא חייב בטעות את הלקוח על מוצרים מסוימים - יש אונאה למוכר, וחובה להחזיר לו. זה גם חלק ממצוות השבת אבידה. על כן, אם זה המצב נכון לחזור לחנות ולברר.
שאלה: דגים ובשר: הרב, בישלתי דגים עם אבקת מרק עוף בשרית. האם אפשר לאכול מהדגים? (במשפחתנו נוהגים לא לערבב בשר ודגים אני לא יודעת אם זה מנהג או הלכה.)
תשובה: האיסור לאכול בשר ודגים מבוסס על חשש סכנה. אמנם, כיום איננו יודעים מדוע תערובת כזו אסורה - אולם מכיוון שחכמים הזהירו על זה - נכון להיזהר. בפרט שחכמים קבעו כי סכנה חמורה יותר מאיסור. לכן, אין לאכול את הדגים.
שאלה: התרת נדרים לאכילת חלב נכרי: הרב, נישאתי לאחרונה וברצוני לעבור למנהג בעלי - שאוכל חלב ואבקת חלב נכרי. מאחר ובבית אמי נהגתי שלא לאכול מאכלים אלו, האם עליי לעשות התרת נדרים? אם כן, כיצד עליי לעשות זאת? האם בעלי יוכל להתיר לי? וישר כח.
תשובה: לך 1. חלב נוכרי אסור גם לך וגם לבעלך ואין שום דרך להתירו. מי שאוכל אותו עובר איסור (בדומה לעוף שבושל בחלב). 2. אבקת חלב נכרי - תמשיכי להקפיד כאשר את לבדך וכן בבית הוריך (וגם חובה על בעלך להקפיד שם מדין כיבוד הורים ומסיבות נוספות) בבית שלכם ובבית חמיך וחמותך - את יכולה לאכול ללא התרת נדרים וכן כאשר את אוכלת בחוץ ביחד עם בעלך דוד לוי להסבר נוסף 098987548
שאלה: רפואה לניראל בן אושרת ואלדור בן אושרת: הילדים שלי היום עוברים ניתוח בבקשה להתפלל לרפואתם ולשתף לכולם ובעזרת ה "כל המתפלל על חברו נענה תחילה" מי שברך אבותינו ואמותינו אברהם יצחק ויעקב, משה ואהרן, דוד ושלמה, שרה רבקה רחל ולאה, הוא יברך וירפא את כל חולינו (ניראל בן אושרת ואלדור בן אושרת) בעבור שאנחנו מתפללים להחלמתם. בשכר זה הקד.וש ברוך הוא ימלא רחמים עליהם להצלחה בניתוח להחלימם ולרפאתם ולהחזיקם ולהחיותם וישלח להם מהרה רפואה שלמה מן השמים, עם כל חולי ישראל, רפואת הנפש ורפואת הגוף, מלזעוק ורפואה קרובה לבוא, השתא בעגלא ובזמן קריב ונאמר אמן. פרק כ א למנצח, מזמור לדוד. ב יענך יהוה, ביום צרה ישגבך, שם אלהי יעקב. ג ישלח-עזרך מקדש ומציון, יסעדך. ד יזכר כל-מנחתך ועולתך ידשנה סלה. ה יתן-לך כלבבך וכל-עצתך ימלא. ו נרננה, בישועתך - - ובשם-אלהינו נדגל ימלא יהוה, כל-משאלותיך. ז עתה ידעתי - - כי הושיע יהוה, משיחו: יענהו, משמי קדשו - - בגברות, ישע ימינו. ח אלה ברכב, ואלה בסוסים ואנחנו, בשם-יהוה אלהינו נזכיר. ט המה, כרעו ונפלו ואנחנו קמנו, ונתעודד. י יהוה הושיעה: המלך, יעננו ביום-קראנו. פרק מא א למנצח, מזמור לדוד. ב אשרי, משכיל אל-דל ביום רעה, ימלטהו יהוה. ג יהוה, ישמרהו ויחיהו - - יאשר (ואשר) בארץ ואל-תתנהו, בנפש איביו. ד יהוה - - יסעדנו, על-ערש דוי כל-משכבו, הפכת בחליו. ה אני-אמרתי, יהוה חנני רפאה נפשי, כי-חטאתי לך. ו אויבי - - יאמרו רע לי מתי ימות, ואבד שמו. ז ואם-בא לראות, שוא ידבר - - לבו, יקבץ-און לו יצא לחוץ ידבר. ח יחד - - עלי יתלחשו, כל-שנאי עלי - - יחשבו רעה לי. ט דבר-בליעל, יצוק בו ואשר שכב, לא-יוסיף לקום. י גם-איש שלומי, אשר-בטחתי בו - - אוכל לחמי הגדיל עלי עקב. יא ואתה יהוה, חנני והקימני ואשלמה להם. יב בזאת ידעתי, כי-חפצת בי: כי לא-יריע איבי עלי. יג ואני - - בתמי, תמכת בי ותציבני לפניך לעולם. יד ברוך יהוה, אלהי ישראל - - מהעולם, ועד העולם: אמן ואמן. פרק קכא שיר, למעלות: אשא עיני, אל-ההרים - - מאין, יבא עזרי. עזרי, מעם יהוה - - עשה, שמים וארץ. אל-יתן למוט רגלך אל-ינום, שמרך. הנה לא-ינום, ולא יישן - - שומר, ישראל. יהוה שמרך יהוה צלך, על-יד ימינך. יומם, השמש לא-יככה וירח בלילה. יהוה, ישמרך מכל-רע: ישמר, את-נפשך. יהוה, ישמר-צאתך ובואך - - מעתה, ועד-עולם. פרק קל א שיר המעלות: ממעמקים קראתיך יהוה. ב אדני, שמעה בקולי: תהיינה אזניך, קשבות - - לקול, תחנוני. ג אם-עו נות תשמר-יה - - אדני, מי יעמד. ד כי-עמך הסליחה - - למען, תורא. ה קויתי יהוה, קותה נפשי ולדברו הוחלתי. ו נפשי לאדני - - משמרים לבקר, שמרים לבקר. ז יחל ישראל, אל-יהוה: כי-עם-יהוה החסד והרבה עמו פדות. ח והוא, יפדה את-ישראל - - מכל, עו נתיו. א) למנצח מזמור לדוד: (ב) עד-אנה יהוה תשכחני נצח עד-אנה תסתיר את-פניך ממני: (ג) עד-אנה אשית עצות בנפשי יגון בלבבי יומם עד-אנה ירום איבי עלי: (ד) הביטה ענני יהוה אלהי האירה עיני פן-אישן המות: (ה) פן-יאמר איבי יכלתיו צרי יגילו כי אמוט: (ו) ואני בחסדך בטחתי יגל לבי בישועתך אשירה ליהוה כי גמל עלי: (א) למנצח מזמור לדוד: (ב) יענך יי ביום צרה ישגבך שם אלהי יעקב: (ג) ישלח עזרך מקודש ומציון יסעדך: (ד) יזכור כל מנחתך ועולתך ידשנה סלה: (ה) ייתן לך כלבבך וכל עצתך ימלא: (ו) נרננה בישועתך ובשם אלהינו נדגל ימלא יי כל משאלותיך: (ז) עתה ידעתי כי הושיע יי משיחו יענהו משמי קדשו בגברות ישע ימינו: (ח) אלה ברכב ואלה בסוסים ואנחנו בשם יי אלהינו נזכיר: (ט) המה כרעו ונפלו ואנחנו קמנו וניתעודד: (י) יי הושיעה המלך יעננו ביום קראנו:
תשובה: אמן, ושיהיה לרפואה שלמה
שאלה: רפואה לניראל בן אושרת ואלדור בן אושרת: הילדים שלי היום עוברים ניתוח בבקשה להתפלל לרפואתם ולשתף לכולם ובעזרת ה "כל המתפלל על חברו נענה תחילה" מי שברך אבותינו ואמותינו אברהם יצחק ויעקב, משה ואהרן, דוד ושלמה, שרה רבקה רחל ולאה, הוא יברך וירפא את כל חולינו (ניראל בן אושרת ואלדור בן אושרת) בעבור שאנחנו מתפללים להחלמתם. בשכר זה הקד.וש ברוך הוא ימלא רחמים עליהם להצלחה בניתוח להחלימם ולרפאתם ולהחזיקם ולהחיותם וישלח להם מהרה רפואה שלמה מן השמים, עם כל חולי ישראל, רפואת הנפש ורפואת הגוף, מלזעוק ורפואה קרובה לבוא, השתא בעגלא ובזמן קריב ונאמר אמן. פרק כ א למנצח, מזמור לדוד. ב יענך יהוה, ביום צרה ישגבך, שם אלהי יעקב. ג ישלח-עזרך מקדש ומציון, יסעדך. ד יזכר כל-מנחתך ועולתך ידשנה סלה. ה יתן-לך כלבבך וכל-עצתך ימלא. ו נרננה, בישועתך - - ובשם-אלהינו נדגל ימלא יהוה, כל-משאלותיך. ז עתה ידעתי - - כי הושיע יהוה, משיחו: יענהו, משמי קדשו - - בגברות, ישע ימינו. ח אלה ברכב, ואלה בסוסים ואנחנו, בשם-יהוה אלהינו נזכיר. ט המה, כרעו ונפלו ואנחנו קמנו, ונתעודד. י יהוה הושיעה: המלך, יעננו ביום-קראנו. פרק מא א למנצח, מזמור לדוד. ב אשרי, משכיל אל-דל ביום רעה, ימלטהו יהוה. ג יהוה, ישמרהו ויחיהו - - יאשר (ואשר) בארץ ואל-תתנהו, בנפש איביו. ד יהוה - - יסעדנו, על-ערש דוי כל-משכבו, הפכת בחליו. ה אני-אמרתי, יהוה חנני רפאה נפשי, כי-חטאתי לך. ו אויבי - - יאמרו רע לי מתי ימות, ואבד שמו. ז ואם-בא לראות, שוא ידבר - - לבו, יקבץ-און לו יצא לחוץ ידבר. ח יחד - - עלי יתלחשו, כל-שנאי עלי - - יחשבו רעה לי. ט דבר-בליעל, יצוק בו ואשר שכב, לא-יוסיף לקום. י גם-איש שלומי, אשר-בטחתי בו - - אוכל לחמי הגדיל עלי עקב. יא ואתה יהוה, חנני והקימני ואשלמה להם. יב בזאת ידעתי, כי-חפצת בי: כי לא-יריע איבי עלי. יג ואני - - בתמי, תמכת בי ותציבני לפניך לעולם. יד ברוך יהוה, אלהי ישראל - - מהעולם, ועד העולם: אמן ואמן. פרק קכא שיר, למעלות: אשא עיני, אל-ההרים - - מאין, יבא עזרי. עזרי, מעם יהוה - - עשה, שמים וארץ. אל-יתן למוט רגלך אל-ינום, שמרך. הנה לא-ינום, ולא יישן - - שומר, ישראל. יהוה שמרך יהוה צלך, על-יד ימינך. יומם, השמש לא-יככה וירח בלילה. יהוה, ישמרך מכל-רע: ישמר, את-נפשך. יהוה, ישמר-צאתך ובואך - - מעתה, ועד-עולם. פרק קל א שיר המעלות: ממעמקים קראתיך יהוה. ב אדני, שמעה בקולי: תהיינה אזניך, קשבות - - לקול, תחנוני. ג אם-עו נות תשמר-יה - - אדני, מי יעמד. ד כי-עמך הסליחה - - למען, תורא. ה קויתי יהוה, קותה נפשי ולדברו הוחלתי. ו נפשי לאדני - - משמרים לבקר, שמרים לבקר. ז יחל ישראל, אל-יהוה: כי-עם-יהוה החסד והרבה עמו פדות. ח והוא, יפדה את-ישראל - - מכל, עו נתיו. א) למנצח מזמור לדוד: (ב) עד-אנה יהוה תשכחני נצח עד-אנה תסתיר את-פניך ממני: (ג) עד-אנה אשית עצות בנפשי יגון בלבבי יומם עד-אנה ירום איבי עלי: (ד) הביטה ענני יהוה אלהי האירה עיני פן-אישן המות: (ה) פן-יאמר איבי יכלתיו צרי יגילו כי אמוט: (ו) ואני בחסדך בטחתי יגל לבי בישועתך אשירה ליהוה כי גמל עלי: (א) למנצח מזמור לדוד: (ב) יענך יי ביום צרה ישגבך שם אלהי יעקב: (ג) ישלח עזרך מקודש ומציון יסעדך: (ד) יזכור כל מנחתך ועולתך ידשנה סלה: (ה) ייתן לך כלבבך וכל עצתך ימלא: (ו) נרננה בישועתך ובשם אלהינו נדגל ימלא יי כל משאלותיך: (ז) עתה ידעתי כי הושיע יי משיחו יענהו משמי קדשו בגברות ישע ימינו: (ח) אלה ברכב ואלה בסוסים ואנחנו בשם יי אלהינו נזכיר: (ט) המה כרעו ונפלו ואנחנו קמנו וניתעודד: (י) יי הושיעה המלך יעננו ביום קראנו:
תשובה: אמן
שאלה: צניעות ופעילות ספורטיבית: הרב רציתי לשאול האם ניתן להשתתף במרוצים שבתקופה האחרונה מתקיימים בכל מיני מקומות, ברובם המוחלט לא קיימת הפרדה בין גברים לנשים. ובנוסף רציתי לשאול האם למעשה קיים הבדל בין צרוץ, לבין פעילות ספורטיבית שאני עושה באופן עצמאי, במקום שבו הרבה אנשים מתאמנים, וגם שם מטבע הדברים מתאמנים גברים ונשים
תשובה: מתיחת קו הגבול מסובכת מאוד. מתחילים בקצוות (ללכת ברחוב מותר  ללכת לים מעורב - אסור לחלוטין), אולם איפה עובר קן הגבול בין זה ובין זה קשה לומר. נראה מסברא כי אם מדובר בכך שאיש רץ ברחוב, ויש גם נשים אחרות שרצות (או להפך) - זה שייך לתחום המותר  לעומת זאת, כשמתאגדים לצורך פעילות ספורטיבית משותפת, וזה כבר אירוע חברתי משותף שיש בו הרבה גופניות וכדו  - אסור. זו אחת הבשורות הגדולות של תורת ישראל - צניעות. ועכשיו צריך לבחון את הפרטים בפועל, למשל: לבוא להזנקת מרתון עשר דקות לאחר ההזנקה ולרוץ וכדו. איני חושב שיהיה נכון לקבוע כי הלכות חתוכות בנושא זה, וזה בדיוק המקום בו אתה עצמך צריך לקבוע האם זה אפשר, האם זה צנוע, והאם אכן לא עושים פעילות ספורטיבית משותפת לא צנועה. ובהצלחה
שאלה: הדלקת נרות: ערב טוב כבוד הרב, בעבר ראיתי שאסור להזיז את נרות החנוכה ממקום ההדלקה. האם נכון שאסור להזיזם, ואפילו לאדן החלון? (מעון בפניני הלכה, של הר מלמד, הבנתי שמותר. האם נכון?!) חנוכה שמח ומאיר
תשובה: לך. מותר להזיז את נרות החנוכה לאחר שהודלקו, ממקום ראוי להדלקה למקום ראוי להדלקה. צריך להדגיש כי חובה להדליק את נרות החנוכה במקום ראוי על פי ההלכה: אם גרים בקומת קרקע: מחוץ לפתח הבית, מצד שמאל, באופן כזה שהנר יכול לדלוק חצי שעה אחרי זמן ההדלקה (אם יש רוח במקום- אז ב"אקווריום"). אם גרים בקומה שניה- שלישית- (גובה החלון יחסית לרחוב הוא פחות מ- 12 מטר)- בחלון הפונה לרשות הרבים, או משמאל לפתח הבניין הפונה לרחוב. אם גרים בקומה רביעית ומעלה (גובה החלון יחסית לרחוב הוא יותר מ- 12 מטר) מדליקים בתוך הבית, במקום שבני הבית רואים, או משמאל לפתח הבניין הפונה לרחוב.
שאלה: כשרות: לכבוד הרב דוד לוי ה אם גוי מסדר את בקבוקי היין והמיץ ענבים במדפים בחנות, והוא נוגע בבקבוקים, האם יש חשש ליין נסך?
תשובה: לך אם בקבוקי היין סגורים וחתומים - אין בעיה רוב הבקבוקים חתומים כראוי אפילו בשתי חותמות - מכסה מסתובב נעול ועליו עטיפת פלסטיק דוד לוי 098987548
שאלה: החיים: אשמח אם תוכל לענות לי על מספר שאלות: 1)- לכל אחד יש את הנתיב ואת הדרך שלו,איך אני יודע מה הנתיב והדרך המתאימה לי? 2)- איך אני יודע מה הייעוד והמטרה שלי בחיים? 3)- כמה השתדלות אני צריך לעשות בכדי שה יעזור לי להצליח במשהו?
תשובה: א) זה תמיד שילוב של רצון פנימי ותחושה פנימית מה מתאים לך, יחד עם עזרה מאדם שאתה מעריך שמכיר אותך ואת אופייך וכישוריך, יחד עם התנסות מעשית היכן ה  מצליח דרכך. ב) אם הכוונה הייעוד הספציפי שלך, כמו סעיף א. אם הכוונה ייעוד כאדם יהודי, תלמד בתורה על ייעודך. יש לציין שבלימוד תורה נכון ומעמיק, יודעים למצוא גם את הייעוד האישי שלך, ולא רק הכללי שלך כיהודי, אך זה דורש הכוונה יותר עמוקה ומדויקת. ג) זו שאלה שדנו בה כל גדולי עולם, אך ננהג כאן כמנהג הלל, ונענה על רגל אחת, אתה צריך להשתדל כמה שידך מגעת, ואת כל השאר להשליך יהבך על ה  שיכווין אותך למקום הנכון. בהצלחה
שאלה: ישיבה: אני רווק בן 26 שמתחזק כמה שנים אבל עולה ויורד בדת. החלטתי שאני רוצה ללמוד תורה ולהתחזק וללכת לישיבה. אני לא מכיר ישיבות ואני לא יודע מה לבחור ומאיפה להתחיל,האם זה עולה כסף,ואין לי שום מידע. איך להתחיל ומה לעשות??
תשובה: לך תלך למכון מאיר בירושלים (שדרות המאירי בשכונת קרית משה) ותפנה לרב דני שרחטון - הוא גם יסביר וגם יתאים לך מה שטוב לך בהצלחה ותזכה למצוות דוד לוי 098987548
שאלה: מקווה: רציתי לברר מהן שעות הפתיחה של מקוואות בחורף? והאם ניתן לטבול יומיים לפני החתונה?
תשובה: לך ומזל טוב לחתונתך, שעות הפתיחה משתנות מישוב לישוב ולפעמים באותו ישוב יש שעות שונות במקוואות שונים כדי לאפשר ליותר נשים לטבול בזמן הנוח להם. לגבי האפשרות לטבול יומיים לפני החתונה - זו שאלה אישית לגביך ועליך לברר אותה עם מדריכת הכלות שלך (במקרים מיוחדים תבררו עם הרב עורך החופה) בברכת מזל טוב לכם דוד לוי 098987548
שאלה: שירות לאומי: בח כתוב: עניי עירך קודמים - מהי משמעות הציווי? האם יש חשיבות לעשות שירות לאומי דווקא בעירי? אני מבינה שזה נושא מאוד מורכב אבל אשמח לפירוט רחב. אשמח במידה ורב יענה לי.
תשובה: דין  עניי עירך  הוא דין בהלכות צדקה. שרות לאומי אינו בקטגוריה של צדקה, לכן אין חובה של  עניי עירך. עם זאת הערך של דאגה לקרובים הוא נכון ובהחלט חשוב שבשיקול הדעת אודות מקום השרות הלאומי יובא בחשבון גם מקום המגורים. בתנאי שזה מתאים לתפקיד שלך בשרות הלאומי. לדוגמה: אם את מעונינת בתפקיד של קומונרית או עבודה עם קשישים או ילדים יש מקום להעדיף את העיר שלך, השכונה או ביישוב שלך. יש מקום לעשות שרות לאומי בבית הפרטי שלך אם למשפחה יש צריכים מיוחדים!!! אבל אם את מתכוונת לפעול עם עולים או עם חולים, או בעיירות פיתוח וכד  אין מקום לוותר על תפקידים כאלה בגלל שעניי עירך קודמים. בהצלחה!
שאלה: מה נשים חייבות בלימוד תורה?: מה נשים חייבות בלימוד תורה? החוקים?מצוות לא תעשה? ומה הם פטורות? מהפרשיות? מדוע הם לא חייבים? האם הם יודעות הכול לבד?
תשובה: לך קרא בעיון את תשובתי הקודמת שפורסמה בענין - בסעיף 3 דוד לוי 098987548
שאלה: טלית: 1.האם מותר לשים את החוטים של הטלית בתוך המכנסיים? 2.האם מותר לשים את הטלית מתחת לחולצה? 3.אם אני שמתי טלית ואז הורדתי, ובאותו יום לבשתי אותה שוב, האם הייתי צריך לברך עליה מחדש? 4.למה זאת מצווה ללבוש טלית? למה ד רוצה שנלבש את זה?
תשובה: נאמר בפרוש בתורה: "ולא תתרו אחרי לבבכם ואחרי עיניכם. והייתם קדושים לאלוקיכם." מטרת הציצית להזכיר לנו שאנחנו קשורים לקב"ה. הציצית היא סימן על הבגד (כמו סמל של חייל שמעיד על היחידה שלו) כל ישראלי נושא סמל שמעיד על השתייכותו ל- צבא  ד. האות הזה מרתיע את מי שמתפתה לעבירה. צריך לעשות הבחנה בין טלית שלובשים בזמן התפילה, מעל כל הבגדים   טלית גדול. ובין טלית  קטן    ציצית, שלובשים כל היום מתחת לחולצה. מנהג ספרדים ללבוש ציצית כשהחוטים בתוך המכנסיים כך שלא יראו כלפי חוץ. טלית קטן לובשים מתחת לחולצה אבל על גבי גופיה ולא באופן ישיר על הגוף. מי שמברך על טלית גדול בכל יום, בתחילת התפילה, לא מברך בכלל על הטלית הקטן ולכן לא חשוב אם הוריד ולבש שוב במשך היום.
שאלה: עניי עירך: הרב. אני תלמידת כיתה י"ב ובקרוב אעשה שירות לאומי בעז"ה. רציתי לשאול האם יש חשיבות לעשות שירות לאומי דווקא בעירי? מראש וחג שמח!
תשובה: לכאורה כן, שהרי עניי עירך קודמים. מאידך ידוע שיש חשיבות ביציאה מן הבית, השנה הזו תורמת לעצמאות של הבת, ולכן אם יש מקום טוב לשרת שהוא רחוק מהבית עדיף, בת מעיר אחרת תמלא את מקומך בעירך וכף אף עיר לא תפסיד.
שאלה: כל היום תורה או רק חצי.: אני עכשיו בכיתה ח, ואני לא כל כך מרוצה מהישיבה שלי, ולכן החלטתי לעבור ישיבה. אני מאוד רוצה לעבור לישיבה קטנה לאומית, כיון שאני מאמין שמטרת חיינו היא ללמוד את התורה ולהתקרב להקב"ה. אבל ההורים שלי לא רוצים שאני יעבור לישיבה קטנה לאומית, אלה לישיבה שלומדים בה קצת יותר מחצי יום תורה, מכמה סיבות: א. הם חושבים שהישיבות האלה יותר מדי דתיות, והולכים לשם אנשים שלא עושים צבא. ב. הם רוצים שיהיה לי בגרות ובסיס יציב לחיים (למרות שבישיבה קטנה לאומית עושים בגרות- הם טוענים שזה בצורה לא רצינית). מה כדי לעשות?
תשובה: בדרך כלל חשוב מאוד לשמוע בקול ההורים, וללמוד מניסיון חייהם. אך אם נפשך חשקה להרבות בלימוד תורה, אל תוותר על רצונך, אלא תנסה להסביר להוריך בכבוד ובנימוס כמה שהדבר יקר וחשוב לך. בנוסף הייתי מציע לך, לשוחח עם רב שקרוב אליך ולקבל ממנו עצות טובות בנוגע לבחירת מסגרת שתתאים לך. בשורות טובות אברהם קריספין רב קהילה בישוב אדם
שאלה: עניית אמן לברכה מוקלטת: האם כששומעים ברכה מוקלטת (לדוגמא שמיעת שיעור כשהרב מברך לפני שתיה, או כל ברכה אחרת) האם זה נכון להגיד על זה אמן למרות שזאת הקלטה ולא בזמן אמת?
תשובה: לא צריך.
שאלה: דברים שלא ברורים לי בתורה: שאלה 1 דברים כה יא יא כי-ינצו אנשים יחדו, איש ואחיו, וקרבה אשת האחד, להציל את-אישה מיד מכהו ושלחה ידה, והחזיקה במבשיו. יב וקצתה, את-כפה: לא תחוס, עינך רציתי לדעת האם יש התיחסות בתלמוד לפסוק הזה והאם נגזר ממנו הלכה כלשהי. שאלה 2 שמות פרק כא א ואלה, המשפטים, אשר תשים, לפניהם. ב כי תקנה עבד עברי, שש שנים יעבד ובשבעת- -יצא לחפשי, חנם דברים פרק טו כי-ימכר לך אחיך העברי, או העבריה- -ועבדך, שש שנים ובשנה, השביעת, תשלחנו חפשי, מעמך ויקרא כה לט וכי-ימוך אחיך עמך, ונמכר-לך- -לא-תעבד בו, עבדת עבד. מ כשכיר כתושב, יהיה עמך עד-שנת היבל, יעבד עמך לפי שני המקומות הראשונים העבד משתחרר אחרי שש שנים במקור השליש אחרי חמישים שנה.מה ההסבר לכך? שאלה 3 בראשית לב כז ויאמר שלחני, כי עלה השחר ויאמר לא אשלחך, כי אם-ברכתני. כח ויאמר אליו, מה-שמך ויאמר, יעקב. כט ויאמר, לא יעקב יאמר עוד שמך- -כי, אם-ישראל: כי-שרית עם-אלהים ועם-אנשים, ותוכל בראשית לה ט וירא אלהים אל-יעקב עוד, בבאו מפדן ארם ויברך, אתו. י ויאמר-לו אלהים, שמך יעקב: לא-יקרא שמך עוד יעקב, כי אם-ישראל יהיה שמך, ויקרא את-שמו, ישראל. מסופר שני סיפורים שונים על שינוי שמו של יעקב לישראל.למה? שאלה 4 ואחרונה בראשית ד כו ולשת גם-הוא ילד-בן, ויקרא את-שמו אנוש אז הוחל, לקרא בשם יהוה בראשית יב ח ויעתק משם ההרה, מקדם לבית-אל- -ויט אהלה בית-אל מים, והעי מקדם, ויבן-שם מזבח ליהוה, ויקרא בשם יהוה בראשית ד א והאדם, ידע את-חוה אשתו ותהר, ותלד את-קין, ותאמר, קניתי איש את-יהוה בראשית טו ב ויאמר אברם, אדני יהוה מה-תתן-לי, ואנכי, הולך ערירי ובן-משק ביתי, הוא דמשק אליעזר. ז ויאמר, אליו: אני יהוה, אשר הוצאתיך מאור כשדים- -לתת לך את-הארץ הזאת, לרשתה. ח ויאמר: אדני יהוה, במה אדע כי אירשנה. וידבר אלהים, אל-משה ויאמר אליו, אני יהוה. ג וארא, אל-אברהם אל-יצחק ואל-יעקב- -באל שדי ושמי יהוה, לא נודעתי להם בארבעת המקורות הראשונים רואים שאלוהים משתמש בשם יהוה כדי לדבר עם אנשים לפני תקופת משה ורואים שהשימוש בשם הזה התחיל עוד מימי אדם הראשון ובמקור האחרון אלוהים אומר למשה שהוא לא גילה להם את השם הזה. איך זה מוסבר בפירושים? :)
תשובה: אילן 1. ח פרשו לנו שלא קוצצים את ידה כפשוטו אלא היא משלמת ממון על שביישה את האדם שהחזיקה במבושיו. תלמוד בבלי מסכת בבא קמא דף כח עמוד א ת"ש:  דברים כ"ה  וקצתה את כפה - ממון  2.שני הסברים: קודם כל צריך להבין שזה לא 50 שנה מהמכירה אלא מדובר על שנת היובל שהיא קובע הכל 50 שנה. בניגוד ל6 שנים שזה מהמכירה. כלומר שנת היובל יכולה להיות גם עוד שלוש שנים וזה לפני 6 שנים שעברו מאז המכירה. הסבר נוסף עבד שנרצע ועובד יותר מ6 שנים יצא בכל זאת ביובל בשנת ה50. 3. הסיפור הראשון הוא קריאת שם ע"י אדם מבחינת יעקב. הוא צריך אישור אלוקי לדברים וזה מגיע בסיפור השני 4. יופי של שאלה. יש הרבה פירושים בעניין. אזכיר שניים. גם האבות ידעו את שמו אך ההפועה שמבטא ה  לא נתגלתה אליהם. לפי פרוש ראשון-שם יקוק מבטא את יכולת הבריאה מחדש, הם לא ראו ניסים הדומים לבריאה כמו קריעת ים סוף. לפי פרוש שני- שם יקוק מבטא את יכולת ראייית ה  המקסימלית לאדם, משה זכה לראות ראיה נקיה וצלולה, אך האבות ראו (כלומר התנבאו) בדרגה פחותה יותר ("אספקלריא שאינה מאירה") שבוע הטוב ולהתראות